RESOLUCIÓN do 3 de febreiro de 2016 pola que se dispón a publicación da segunda addenda ao convenio de colaboración entre o Ministerio de Economía e Competitividade e a Xunta de Galicia, para o desenvolvemento da Estratexia española de innovación na Comunidade Autónoma de Galicia.
Axencia Galega de Innovación — III. Outras disposicións — 18/02/2016

O 30 de decembro de 2015 o Ministerio de Economía e Competitividade e a Xunta de Galicia asinaron a segunda addenda ao convenio de colaboración para o desenvolvemento da Estratexia española de innovación na Comunidade Autónoma de Galicia.
De conformidade co establecido no texto da addenda,
A súa publicación no Diario Oficial de Galicia.
Santiago de Compostela, 3 de febreiro de 2016
Dunha parte, Luis de Guindos Jurado, ministro de Economía e Competitividade, nomeado polo Real decreto 1826/2011, do 21 de decembro (BOE do 22 de decembro), actuando en virtude do artigo 13.3 da Lei 6/1997, do 14 de abril, de organización e funcionamento da Administración xeral do Estado, e da disposición adicional décimo terceira da Lei 30/1992, do 26 de novembro, de réxime xurídico das administracións públicas e do procedemento administrativo común.
Doutra, Alberto Núñez Feijóo, presidente da Comunidade Autónoma de Galicia, no exercicio das competencias que lle atribúen os artigos 24 e 26 da Lei 1/1983, do 2 de febreiro, de normas reguladoras da Xunta e da súa Presidencia, para cuxo cargo foi nomeado polo Real decreto 1617/2012, do 29 de novembro (DOG núm. 229, do 30 de novembro).
Ambas as dúas partes actúan na respectiva representación que posúen e recoñécense reciprocamente a capacidade legal necesaria para o outorgamento do presente documento,
Primeiro. Que, con data 27 de decembro de 2012, o Ministerio de Economía e Competitividade e a Xunta de Galicia asinaron un convenio para colaborar nas actuacións de fomento da innovación na Comunidade Autónoma de Galicia a través do desenvolvemento da Estratexia española de innovación.
Segundo. Que o convenio arriba mencionado se subscribiu co fin de regular a concesión dun préstamo nos orzamentos xerais do Estado. O Ministerio comprometeuse a realizar a súa achega á Xunta de Galicia pola cantidade de 35 M€ en forma de crédito reembolsable, desembolsados segundo o calendario recollido na cláusula sétima do convenio (4 M€ en 2012, 15 M€ en 2013 e 16 M€ en 2014).
Terceiro. Que, no mencionado convenio, se estableceu o programa de actuacións que debe desenvolver a Xunta de Galicia. O programa comprendía oito actuacións cuxo contido e orzamento se detallaba no anexo I do convenio.
Cuarto. Que, con data 27 de decembro de 2013, se asinou a primeira addenda ao convenio que recollía un cambio no calendario de desembolso do préstamo (5 M€ en 2013, 12,5 M€ en 2014 e 17,5 M€ en 2015), así como un reaxuste no calendario de realización de actuacións.
Quinto. Que as actuais necesidades e demandas do Sistema galego de I+D+i e a posta en marcha das políticas de investigación e innovación da Xunta de Galicia baseadas no desenvolvemento da Estratexia de especialización intelixente de Galicia 2014-2020 (RIS3 Galicia) que substitúe a anterior estratexia na Comunidade Autónoma de Galicia, fan necesario revisar e modificar as actuacións que se levarán a cabo na Comunidade Autónoma de Galicia no marco do convenio.
Así mesmo, a evolución dos tipos de xuro desde a sinatura do convenio fai necesaria a revisión das condicións financeiras establecidas neste, co fin de adaptalas aos actuais tipos de xuro do mercado.
Polo que antecede, a Xunta de Galicia propón á Comisión de Seguimento do Convenio a modificación de:
– As actuacións previstas no anexo I do convenio, sen suprimir ningunha delas nin incorporar ningunha nova, reformulándoas, en canto a contido, beneficiarios e redistribución do orzamento inicialmente establecido entre todas elas, de modo que a súa execución se aliñe coas políticas de investigación e innovación baseadas no desenvolvemento da RIS3 Galicia.
– As condicións financeiras do convenio, en canto a períodos de desembolso, tipo de xuro e períodos de carencia e amortización.
Sexto. A Comisión de Seguimento, en reunión mantida o 10 de xuño de 2015 considerou que a proposta favorece a consecución dos obxectivos xerais marcados no convenio, e acordou tramitar unha addenda para modificar o programa de actuacións (orzamento, contido e beneficiarios) e realizar un axuste das condicións financeiras previstas.
Polo exposto, ambas as dúas partes acordan subscribir a presente addenda ao Convenio de colaboración para o fomento da innovación na Comunidade Autónoma Galicia, asinado o 27 de decembro de 2012, conforme as seguintes cláusulas:
Primeira. A cláusula quinta queda redactada como a continuación se expresa:
«Quinta. Financiamento
O Mineco financiará as actividades suxeitas a este convenio cun préstamo de trinta e cinco millóns de euros que serán desembolsados de acordo co seguinte calendario:
Para os xuros devindicados ata o 1 de xaneiro de 2016, aplicarase un xuro do 3,95 %.
A partir do 1 de xaneiro de 2016, o préstamo terá un tipo de xuro do euribor a un ano publicado polo Banco de España correspondente ao mes anterior á sinatura da addenda, un período máximo de carencia, desde o ano seguinte ao de concesión do préstamo, de 5 anos para o libramento do ano 2013, 4 anos para o de 2014, 3 anos para o de 2015 e 2 anos para o de 2016 e un período máximo de reembolso de 10 anos adicionais, sendo por tanto o período total de amortización máximo de 15 anos para o libramento de 2013, 14 anos para o de 2014, 13 anos para o de 2015 e 12 anos para o de 2016, e a Comunidade Autónoma de Galicia poderá amortizar total ou parcialmente en calquera momento anterior ao calendario previsto na cláusula sétima».
Segunda. O parágrafo segundo da cláusula sétima queda redactado como a continuación se expresa:
«O pagamento da devolución do préstamo e dos seus xuros realizarase segundo o cadro de amortización que se xunta como anexo II, sendo a data de pagamento das anualidades correspondentes a cada un dos libramentos, a coincidente, ou seguinte día hábil, coa data de desembolso por parte do Ministerio do libramento en cuestión. Todo iso agás que a Comunidade Autónoma de Galicia amortice anticipadamente, de acordo co previsto na cláusula quinta».
Terceira. Anexos
Modifícanse os anexos I e II do citado convenio de colaboración que quedan substituídos integramente polos anexos incorporados ao presente texto.
Cuarta. Entrada en vigor
A presente addenda entrará en vigor a súa sinatura por ambas as dúas partes.
A presente addenda será publicada no Boletín Oficial del Estado e no Diario Oficial de Galicia.
E en proba de conformidade, ambas as dúas partes asinan en duplicado exemplar e para un único efecto, en Madrid o 30 de decembro de 2015.
Resumo de indicadores de impacto asociados ás actuacións descritas: